La Cigonya

**La Cigonya** és el tercer episodi de la Segona Temporada de Merlí: Sapere Aude i el onzè de la sèrie.

Desprès d'uns dies absent, el Pol torna a classe. Està millor, torna a posar-se les piles amb els estudis i troba una nova feina en un local de nit. Per alegria de la Bolaño, la seva filla Laura i el Victor discuteixen i la seva emancipació sembla més llunyana.

## Sinopsi

     Els alumnes són a classe de filosofia del llenguatge, però el Pol porta uns dies sense anar a la universitat per desconnectar. Ara, està corrent pel passeig quan rep una trucada de l’Oti, que li diu que tots el troben a faltar. També li explica que ha tret un 10 de filosofia, i quan el Pol li demana que li passi els apunts dels dies que està faltant, l’Oti li diu que li donarà si ve, al que el Pol li diu que ara mateix torna cap a la universitat.

 El Pol ha tornat a casa desprès de córrer, i agafa les pastilles del VIH que té amagades, però quan sent arribar al seu pare, les amaga sota el coixí. L’Alfonso li pregunta si anirà a la Universitat, i el Pol li confirma, mentint-lo dient que ja ha acabat la vaga de professors. La Glòria s’acomiada dels Rubio ja que marxa, i l’Alfonso també la menteix dient-li que anirà a jugar a escacs. Quan el Pol es torna a quedar sol, es pren la medicació pel VIH d’amagat. La Bolaño ha anat a veure a l’Axel al paranimf a demanar-li un cigarro, i l’Axel li dona i li intenta encendre a dins, dient-li que no passa res, però la María prefereix fumar fora del paranimf, pel que els dos surten a fumar. L’Axel li diu que li han dit que les classes de metafísica estan molt bé, ja que creu que és el més important en la filosofia, i la Bolaño li diu que pot anar d’oient a la classe que ell vulgui, però no comparteix la opinió de l’Axel sobre la seva importància. La Vicky surt al jardí cridant a l’Alfonso, però no la sent ja que està passant la màquina per tallar la gespa, i no és fins que aquesta li tira un gerro que l’Alfonso se n’adona de la seva presència. La Vicky s’ha enfadat ja que l’Alfonso li ha tocat la seva roba interior. L’Alfonso li explica que només ha rentat la roba, però la Vicky li explica que ja tenen a algú altre per fer-ho i l’Alfonso li demana disculpes. El Pol es troba al Rai pels passadissos, i el primer que fa es demanar-li perdó pel que li va dir. Els dos amics s’acaben trobant a tot el grup, i el Rai proposa fer un sopar tots junts a casa seva. El Pol els hi explica que l’han fet fora del pàrquing i que està buscant feina, i l’Oti li explica que l’Ángel està guanyant un bon sou al Satanassa, i el Pol decideix parlar amb ell. El Pol ha vist a l’Axel sol, i decideix acostar-s’hi. El Pol li demana perdó per com el va tractar, però l’Axel li diu que li va agradar veure’l així. El Pol no es pren massa bé el seu comentari, i l’Axel s’explica dient que va poder veure una altre cara seva. L’Axel li diu de quedar al Pol, però li diu que no pot, ja ha quedat amb l’Ángel. El Pol li diu que ara té classe amb la Bolaño i el convida a venir. L’Axel tot i que està enfeinat, decideix anar a classe amb el Pol. A classe, la María proposa un debat als alumnes sobre si es podria ser ètic sense dir mentides.

 En Llorenç ha portat als membres del patronat al paranimf per ensenyar-los l’obra de l’Axel, però no només no el troba ja que ha anat a classe, sinó que també troba una cigarreta apagada sobre la taula. La Laura i la seva mare son al bar, i la Laura segueix insistint en què vol anar a viure amb el Víctor, però la María li diu que no han trobat encara cap pis que valgui la pena. El Pol s’apropa a les dues, i la Bolaño envia a la seva filla a la biblioteca. Ja sols, el Pol li demana que li deixi repetir l’examen, però la María s’oposa, dient que no li pot donar cap tracte de favor. El Pol li explica que no està bé, però la María li diu que no hi pot fer res, fins que al Pol se li escapa que un dels seus companys va copiar. La Bolaño en sentir això li exigeix que li expliqui qui va ser i que a canvi ella li deixarà repetir l’examen. La Laura està vigilant al Pol mentre aquest repeteix l’examen, i en una altre aula, l’Oti arriba cridada per la Bolaño que l’està esperant. La Bolaño li ensenya el seu examen amb un 10, i li demana que esborri l’1. L’Oti no entén la situació, i la Bolaño li explica que la va veure copiant durant l’examen i que la seva nota es un 0.

     L’Alfonso interromp a la Vicky mentre aquesta està pintant i li demana que el deixi sortir abans. Li explica que la Glòria no sap que està treballant ja que no sap res de la seva multa, i la Vicky li diu que pot marxar quan vulgui. El Llorenç ha convocat al seu despatx a l’Axel i li diu que està acomiadat, ja que ha sigut una imprudència fumar a dins del paranimf. També li diu que li ha explicat al seu pare, i el fa marxar. L’Axel però, li diu que la cigarreta no es ni seva ni dels seus treballadors i el Llorenç li pregunta directament de qui era. El Llorenç va a parlar amb la Bolaño, i li diu que l’Axel l’ha delatat, però com que és catedràtica no la pot acomiadar. L’avisa i li diu que si fa falta, mourà els fils que calgui per fer-la fora. L’Oti li està explicant al Biel que la Bolaño l’ha suspès i el Biel li diu que l’ajudarà a estudiar. L’Oti li proposa començar avui mateix i accepta. Llavors arriba el Rai que els hi diu que ha encarregat sushi per sopar plegats, però els dos li diuen que han quedat per estudiar i el deixen plantat pel sopar. La Vicky està xerrant amb les seves amigues quan l’Alfonso interromp per dir que marxa. Un cop ha marxat, les seves amigues pregunten per ell, i els hi explica que és el substitut del Henry, però les seves amigues li diuen que és massa vell per la feina. El Pol està esperant a l’Axel al paranimf i els dos comenten els actes que han fet. Els dos però queden interromputs amb l’arribada del pare de l’Axel, que l’està esbroncant ja que el rector li ha explicat el què ha passat. El Pol es sent molt incòmode mentre pare i fill discuteixen i marxa en silenci. L’Axel li explica que no ha sigut ell qui ha fumat, però el Joaquim no se’l creu i li diu que li falta passió per fer aquesta feina.

 El Biel i l’Oti estan estudiant, quan la Lluïsa es presenta al seu pis. Està molt preocupada perquè veu que no està centrada. La Lluïsa li pregunta si ara està embolicada amb el Biel, però l’Oti ho nega dient que es homosexual. La Lluïsa està preocupada ja que no sap perquè està estudiant filosofia, al que el Biel li explica que ha tret un excel·lent a ètica, però veient la cara de la seva filla sap que està mentint. La Lluïsa li diu que no li explicarà al seu pare, però que si veu que està suspenent, el seu pare li tallarà l’aixeta, i li pregunta què és el que vol ser de gran. La Bolaño esta veient d’amagat a la Sílvia i al Vidal, quan l’Axel arriba. L’Axel s’intenta disculpar per culpar-la, però la Bolaño no sembla molesta pels seus actes. En canvi, li diu que les classes de metafísica de la Sílvia són molt bones, i que podria anar-hi algun dia. El Pol està parlant amb l’Ángel, per veure’s al Satanassa, quan veu a la Glòria mirant al pis de davant, ara fet pis turístic. La Glòria sap que l’Alfonso l’està enganyant i que no està jugant a escacs, i el Pol li explica que ha rebut una multa d’Hisenda, i que està treballant a casa del Rai per pagar-la, però que li fa molta vergonya dir-li.

      El Pol arriba al Satanassa i pregunta per l’Ángel que l’abraça al veure’l. L’Ángel el vol presentar al Dino, l’amo del local, però ara esta actuant i l’avisa de que és especial. El Pol i l’Ángel s’endinsen al Satanassa i gaudeixen del monòleg del Dino. Al pis de l’Amy ella i l’Arnau estan discutint mentre juguen junts a la consola, quan arriben l’Oti i el Biel i es tanquen en l’habitació. L’Oti li diu al Biel que està frustrada amb els seus pares, al que el Biel li diu que és normal que la seva mare li demani què vol ser de gran. L’Oti agafa al Biel i li diu que es vol embolicar amb ell, i així ho fan. El Dino ha acabat la actuació i està parlant amb els seus amics, quan l’Ángel interromp per presentar-li al Pol, i li diu que està buscant feina. El Dino li pregunta si té experiència i el Pol menteix i li diu que si. El Pol li explica que a part de necessitar els diners, vol un lloc en el que no hagi de pensar massa. El Dino fa aixecar al Pol i l’envia a la barra, i en 2 hores l’anirà a veure, per veure com s’ha desenvolupat. El Rai ha acabat sopant sol a casa, avorrit. I per passar l’estona decideix fer explotar els petards que havia comprat. El Pol està servint als clients del bar, i un cop acabada la jornada, el Dino es presenta i li diu que la feina és seva, però li demana que no el traeixi. Al sentir això, el Pol rebutja la feina i li explica totes les mentides que ha dit avui, inclosa la de que sap com fer un Bloody Mary que li ha fet el Dino. Veient al Pol així, el Dino el fa passar a dins de la barra i li ensenya com es fa un Bloody Mary. Quan el té fet el Dino li dona les claus i li diu que confia en ell, i el bateja com a Apolo.

## Elenc

* María Pujalte com María Bolaño
* Pablo Capuz com Rai Casamiquela
* Clàudia Vega com Oti
* Pere Vallribera com Biel Roca
* Boris Ruiz com Alfonso Rubio
* Jordi Coll com Axel Torner

* Pol Rubio
* María Bolaño
* Rai Casamiquela
* Oti
* Biel Roca
* Alfonso Rubio
* Axel Torner
* Dino
* Glòria
* Vicky
* Laura
* Xavier Vidal
* Llorenç
* Arnau
* Lluïsa
* Amy O'Connor
* Ángel
* Joaquim Torner
* Judith
* Kevin
* Susana
1/21 | Amb la Col·laboració Especial de* Eusebio Poncela com Dino

Amb la Participació Especial de* Assun Planas com Glòria
* Carme Conesa com Vicky
* Gloria Ramos com Laura
* Eva Martin com Sílvia Montoliu
* Joan Negrié com Xavier Vidal
* David Bagés com Llorenç

Personatges Secundaris* Martí Atance com Arnau
* Ruben Cardoso
* Lluïsa Castell com Lluïsa
* Lesley Grant com Amy O'Connor
* Carlos Índriago com Ángel
* Celia Marcé
* Lluis Marco com Joaquim Torner
* Blanca Martínez com Judith
* Eric Rangel com Kevin
* Miguel Ángel Romero
* Teresa Sánchez com Susana
* Óscar Sánchez
* Josep Sobrevals

## Continuïtat

* El Pol comença a treballar al Satanassa.
* L'Oti i el Biel s'emboliquen.
* El Pol li explica a la Glòria que l'Alfonso està treballant a casa del Rai.
* El Pol ha començat el tractament pel VIH.

## Frases

**Bolaño**: Sus padres están vivos?
**Axel**: Si
**Bolaño**: Esta noche los mataré, y mañana usted y yo hablamos de metafísica

**Vicky**: (A l'Alfonso) Jo no sóc la seva dona. Mis bragas no se tocan

**Bolaño**: Cada año los alumnos de primero vienen peor preparados, y ustedes parecen los del año que viene.

**Bolaño**: (Al Pol) Dime ahora mismo quien ha copiado en un examen de María Bolaño

**Pol**: M’acabo de saltar tots els principis ètics
**Axel**: De quina manera?
**Pol**: Dient la veritat
**Axel**: Doncs jo he fet just al revés, m’he saltat l’ètica mentint.

**Bolaño**: (A l'Axel) Tanto trabajar con las termitas, y ha aprendido a comportarse como elles

**Ángel**: (Al Pol) Tendrás que sonreir, como si esto fuera Disney
## Música

* **ERES MUTANTE**, Los Ganglios

Sona mentre el Pol està servint copes al Satanassa.

## Curiositats

* El nom del capítol: ***La Cigonya***, ve del que diu la Bolaño sobre les cigonyes sent cruels per sobreviure.
* S'incorpora a la sèrie Lluis Marco (Joaquim Torner), pare de la Marta Marco (Gina Castells).